เรื่องร้องเรียน (ถนน,ร้องเรียน) วันที่ 2023-05-22 03:41:00 — แขวงอนุสาวรีย์ เขตบางเขน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660020928

ขอให้เร่งดำเนินการ กรณีขอให้ตรวจสอบการถมที่ดิน ให้แก่ ผู้ร้อง บริเวณ ด้านหลังบ้านของผู้ร้อง บ้านเลขที่ 14 ถนนพหลโยธิน 48 แยก 17-1 แขวงอนุสาวรีย์ เขตบางเขน กรุงเทพมหานคร จุดสังเกต ใกล้กับห้างสรรพสินค้าโลตัส สะพานใหม่ดอนเมือง ระยะห่างประมาณ 2 กิโลเมตร เนื่องจากเมื่อประมาณกลางปีถึงปลายปี 2560 มีการถมที่ดินสูงกว่าบ้านของผู้ร้อง สูงประมาณ 1 เมตร การถมที่ดินดังกล่าวทำให้บ้านของผู้ร้องได้รับความเสียหาย อาทิ ในฤดูฝนทำให้ดินถล่มและน้ำไหลเข้ามายังบ้านของผู้ร้อง ทำให้มีความชื้นและทำให้มีปลวกขึ้นในตัวบ้าน เจ้าของที่ดิน (ไม่ทราบบ้านเลขที่) ดังกล่าวเป็นเพศหญิง (ทราบชื่อและนามสกุล) อายุประมาณ 36 ปี ส่วนสูงประมาณ 140 เซนติเมตร รูปร่างอ้วน ผิวสีแทน ต่อมาผู้ร้องได้พูดคุยกับมารดาของบุคคลดังกล่าว เกี่ยวกับปัญหาที่ผู้ร้องได้รับผลกระทบ มารดาของเจ้าของที่ดิน ไม่สามารถแจ้งการแก้ไขปัญหาได้เพราะไม่ได้เป็นเจ้าของที่ดิน ต่อมาเมื่อประมาณปี 2563-2564 ผู้ร้องได้แจ้งเรื่องกับเจ้าหน้าที่สายตรวจของสถานีตำรวจนครบาลบางเขนให้เจ้าของที่ดินมาเจรจา ซึ่งแจ้งว่าจะแก้ไขปัญหาให้ แต่ก็ไม่มีการดำเนินการแต่อย่างใด หลังจากนั้นต่อมาประมาณ 1-2 เดือน มารดาของเจ้าของที่ดินได้นำแผ่นพลาสติก ขนาด 1 เมตร จำนวน 1 แผ่น มากั้นดินให้แก่บ้านผู้ร้อง เพื่อไม่ให้ดินถล่มและไหลมายังบ้านของผู้ร้อง แต่ระยะทางอีกจำนวนมากกว่า 10 เมตร ก็ไม่มีการดำเนินการแต่อย่างใด ต่อมาเมื่อเดือนมกราคม 2566 ผู้ร้องได้แจ้งเรื่องไปยังสำนักงานเขตบางเขน ฝ่ายโยธา กรุงเทพมหานคร ให้ตรวจสอบการถมที่ดินดังกล่าว พบเจ้าหน้าที่เพศชาย (ผู้ร้องจดจำชื่อ นามสกุลและหมายเลขโทรศัพท์ของเจ้าหน้าที่ไม่ได้) แจ้งกับผู้ร้องว่า "จะต้องรอเอกสารจากกรมที่ดินก่อน จึงจะสามารถดำเนินการได้" ซึ่งจากนั้นมาก็ไม่ได้รับการดำเนินการแต่อย่างใด ทำให้ผู้ร้องได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องหรือสำนักงานเขตบางเขน ฝ่ายโยธา กรุงเทพมหานคร เร่งดำเนินการตรวจสอบการถมที่ดินบริเวณดังกล่าวให้แก่ผู้ร้องต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata